Väljaandja: Lääne-Harju Vallavolikogu

Akti liik: määrus

Teksti liik: terviktekst

Redaktsiooni jõustumise kp:

Redaktsiooni kehtivuse lõpp:

Avaldamismärge:

**Kohaliku kaitstava objekti – Lohusalu maastikukaitseala kaitse alla võtmine ja kaitse-eeskiri**

Vastu võetud ................2021 nr ....

jõustumine ............... 2021

Määrus kehtestatakse «Looduskaitseseaduse»

§ 9 lõike 2 alusel.

1. peatükk ÜLDSÄTTED

§ 1. Lohusalu maastikukaitsealakaitse-eesmärk

(1) *Lohusalu maastikukaitseala (edaspidi kaitseala) kaitse-eesmärk on kaitsta Lohusalu traditsioonilist puhkepiirkonda koos siinsete loodusväärtustega:*

* *piirkonnale tüüpilist ranna- ja puhkemaastikku;*
* *väärtuslikke looduskooslusi, sh luitemetsi;*
* *vääriselupaiku.*

(2) Kaitseala maa-ala kuulub vastavalt kaitsekorra eripärale ja majandustegevuse piiramise astmele Lohusalu piiranguvööndisse.

(3) Kaitsealal tuleb arvestada «Looduskaitseseaduses» sätestatud piiranguid käesolevas määruses sätestatud erisustega.

§ 2. Kaitseala asukoht

(1) Kaitseala asub Harju maakonnas Lääne-Harju vallas Lohusalu külas.

(2) Kaitseala välispiir on kantud määruse lisas 2  esitatud kaardile.

§ 3. Kaitseala valitseja

Kaitseala valitseja on Lääne-Harju Vallavalitsus.

2. peatükk KAITSEALA KAITSEKORD

§ 4. Lubatud tegevus

(1) Inimestel on lubatud viibida, korjata marju, seeni ja muid metsa kõrvalsaadusi kogu kaitseala maa-alal.

(2) Füüsilise isiku või eraõigusliku juriidilise isiku omandis oleval kinnisasjal on viibimine lubatud, arvestades «Asjaõigusseaduses» ja «Looduskaitseseaduses» sätestatut.

(3) Telkimine ja lõkke tegemine kaitsealal on lubatud ainult kaitseala valitseja nõusolekul ainult selleks ettevalmistatud ja tähistatud paikades.

(4) Kaitsealal on lubatud rahvaürituste korraldamine, sealjuures on rohkem kui 50 osalejaga rahvaürituste korraldamine selleks ettevalmistamata kohtades lubatud üksnes kaitseala valitseja nõusolekul.

(5) Kaitsealal on lubatud mootorsõidukiga sõitmine selleks ettenähtud teedel. Sõidukiga sõitmine väljaspool teid ning maastikusõidukiga sõitmine on lubatud järelevalve- ja päästetöödel, kaitse-eeskirjaga lubatud töödel, kaitseala valitsemisega seotud töödel, liinirajatiste hooldamiseks vajalikel töödel ja maatulundusmaal metsamajandustöödel.

§ 5. Keelatud tegevus

(1) Kaitsealal on keelatud:

1) puhtpuistute kujundamine ja energiapuistute rajamine;

*2) biotsiidi, taimekaitsevahendi ja väetise kasutamine;*

3) uute maaparandussüsteemide rajamine;

4) maavarade kaevandamine;

5) uuendusraie, välja arvatud turberaie, mille puhul tuleb säilitada koosluse liikide ja vanuse mitmekesisus, arvestades, et *metsa majandamine peab toimuma püsimetsana, noorendike loodusilmelisemaks kujundamiseks või üksikpuude valikulise väljaraie põhimõttel*;

6) *ehitise, kaasa arvatud ajutise ehitise püstitamine, välja arvatud teemaplaneeringuga kavandatud lautrikoha ning seda teenindava parkimise koha välja ehitamine*;

7) veekogude veetaseme ja kaldajoone muutmine ning uute veekogude rajamine.

(2) Kaitsealal ei või ilma valitseja nõusolekuta:

1) muuta katastriüksuse kõlvikute piire ega sihtotstarvet;

2) koostada maakorralduskava ja teostada maakorraldustoiminguid;

5) kehtestada detailplaneeringut ja üldplaneeringut;

6) lubada ehitada ehitusteatise kohustusega või ehitusloakohastuslikku ehitist, sealhulgas lubada püstitada või laiendada lautrit või paadisilda;

7) anda projekteerimistingimusi;

8) anda ehitusluba.

§ 6. Tegevuse kooskõlastamine

(1) Kaitseala valitseja ei kooskõlasta tegevust, mis kaitse-eeskirja kohaselt vajab kaitseala valitseja nõusolekut, kui see võib kahjustada kaitstava loodusobjekti kaitse-eesmärgi saavutamist või kaitstava loodusobjekti seisundit.

(2) Kui tegevust ei esitata kaitseala valitsejale kooskõlastamiseks või tegevuse juures ei arvestata kirjalikult seatud tingimusi, mille täitmise korral tegevus ei kahjusta kaitstava loodusobjekti kaitse-eesmärgi saavutamist või kaitstava loodusobjekti seisundit, ei teki isikul, kelle huvides nimetatud tegevus on, vastavalt «Haldusmenetluse seadusele» õiguspärast ootust sellise tegevuse õiguspärasuse osas.

(3) Keskkonnaministeeriumil või Keskkonnaametil on keskkonnamõju hindamise järelevalvajana õigus määrata kaitstava loodusobjekti kaitseks keskkonnanõudeid, kui kavandatav tegevus võib kahjustada kaitstava loodusobjekti kaitse-eesmärgi saavutamist või kaitstava loodusobjekti seisundit.

(5) Kaitseala välispiir on märgitud määruse lisas esitatud kaardil Eesti põhikaardi alusel, kasutades maakatastri andmeid seisuga jaanuar 2021. Kaartidega saab tutvuda Lääne-Harju Vallavalitsuses.

Lisa 1. Lohusalu maastikukaitseala välispiir